CELEX: 52015PC0171
Language: hr
Date: 2015-04-22
Title: Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda (Copernicus)

EUROPSKA KOMISIJA
            Bruxelles, 22.4.2015.
            COM(2015) 171 final
            2015/0088(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda(Copernicus)
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora u Sporazum o EGP-u u što kraćem roku nakon njegova donošenja uključiti cjelokupno relevantno zakonodavstvo EU-a. 
            
            
               Člankom 78. Sporazuma o EGP-u predviđeno je da ugovorne stranke ojačaju i prošire suradnju u okviru aktivnosti Unije, među ostalim, u područjima zaštite okoliša te istraživanja i tehnološkog razvoja. 
            
            
               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA
            
            
               Nacrtom Odluke Zajedničkog odbora EGP-a (priloženog predloženoj Odluci Vijeća) želi se izmijeniti Protokol 31 uz Sporazum o EGP-u o suradnji u posebnim područjima izvan područja četiriju sloboda kako bi se proširila suradnja ugovornih stranaka u području zaštite okoliša te istraživanja i tehnološkog razvoja.
            
            
               Suradnja ugovornih stranaka Sporazuma o EGP-u već je proširena Odlukom Zajedničkog odbora br. 249/2014 od 13. studenoga 2014.
                  1
                kako bi obuhvatila program Copernicus. Upućivanje na Uredbu (EU) br. 377/2014 o uspostavi programa Copernicus stoga je navedeno u članku 1. stavku 8.d Protokola 31 uz Sporazum o EGP-u. Modaliteti suradnje koje su u tom smislu predvidjele ugovorne stranke Sporazuma o EGP-u također su predviđeni odgovarajućom odredbom Protokola 31 uz Sporazum o EGP-u.
            
            
               U skladu s člankom 1. stavkom 8.d točkom (e) Protokola 31 Norveška i Lihtenštajn izuzeti su od sudjelovanja u programu Copernicus. Međutim, Norveška je sad ukinula zakonske prepreke za svoje sudjelovanje. Stoga, odgovarajuće odredbe kojima se određuje sudjelovanje država EFTA-e u Programu primjenjuju se i na Norvešku te se upućivanje na Norvešku pod točkom (e) briše.
            
            
               Treba naglasiti da je Norveška zatražila da u programu Copernicus počne sudjelovati retroaktivno od 1. siječnja 2014. Financijski doprinos Copernicusu koji se odnosi na financijsku godinu 2014. dodat će se doprinosu koji se odnosi na financijsku godinu 2015. te obuhvatiti pozivom za osiguravanje sredstava u 2015. U tom smislu, norveški je parlament već provizorno odobrio odgovarajuća sredstva. 
            
            
               3.PRAVNI ELEMENTI PRIJEDLOGA
            
            
               Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da Vijeće utvrđuje stajalište o takvim odlukama koje je potrebno donijeti u ime Unije, na prijedlog Komisije. 
            
            
               Komisija Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga što prije moći predstaviti Zajedničkom odboru EGP-a.
            
            
               2015/0088 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje treba donijeti, u ime Europske unije,
                  u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
                  (Copernicus)
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 189. stavak 2. u vezi s člankom 218. stavkom 9.,
            
            
               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  2
               , a posebno njezin članak 1. stavak 3.,
            
         
         
            
               uzimajući u obzir prijedlog Europske komisije,
            
            
               budući da:
            
            
               (1)Sporazum o Europskom gospodarskom prostoru
                  3
                („Sporazum o EGP-u”) stupio je na snagu 1. siječnja 1994.
            
            
               (2)U skladu s člankom 98. Sporazuma o EGP-u Zajednički odbor EGP-a može odlučiti da će izmijeniti, među ostalim, Protokol 31 uz Sporazum o EGP-u.
            
            
               (3)Protokol 31 uz Sporazum o EGP-u sadržava odredbe i rješenja o suradnji u posebnim područjima izvan četiriju sloboda.
            
            
               (4)Suradnja ugovornih stranaka Sporazuma o EGP-u proširena je Odlukom Zajedničkog odbora EGP-a br. 249/2014 od 13. studenoga 2014.
                  4
                kako bi obuhvatila Uredbu (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010
                  5
               .
            
            
               (5)Tu suradnju trebalo bi proširiti na Norvešku, pod uvjetima predviđenima Protokolom 31 uz Sporazum o EGP-u, te bi njezino sudjelovanje stoga trebalo započeti 1. siječnja 2014.
            
            
               (6)Protokol 31 uz Sporazum o EGP-u trebao bi stoga izmijeniti kako bi se omogućila provedba te proširene suradnje od 1. siječnja 2014.
            
            
               (7)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu Odluke,
            
            
               DONIJELO JE OVU ODLUKU: 
            
            
               Članak 1.
            
            
               Stajalište koje treba donijeti, u ime Europske unije, u Zajedničkom odboru EGP-a o predloženoj izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda temelji se na nacrtu Odluke Zajedničkog odbora EGP-a priloženom ovoj Odluci.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  [još nije objavljena]
               
               
                  
                     (2)
                  SL L 305, 30.11.1994., str. 6.
               
               
                  
                     (3)
                  SL L 1, 3.1.1994., str. 3. 
               
               
                  
                     (4)
                  SL  L [još nije objavljena]
               
               
                  
                     (5)
                  SL L 122, 22.4.2014., str. 44.
               
            
      
    ---documentbreak--- 
      
         
               EUROPSKA KOMISIJA
            Bruxelles, 22.4.2015.
            COM(2015) 171 final
            PRILOG
            ODLUKA ZAJEDNIČKOG ODBORA EGP-a br. .../2015od o izmjeni Protokola 31 uz Sporazum o EGP-uo suradnji u posebnim područjima izvan četiriju sloboda
            
            prijedlogu Odluke Vijeća
            o stajalištu koje treba donijeti, u ime Europske unije,u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda(Copernicus)
            
               
         
         
            
               PRILOG
               
                  ODLUKA ZAJEDNIČKOG ODBORA EGP-a br. .../2015
               
                  od 
               
                  o izmjeni Protokola 31 uz Sporazum o EGP-u 
                  o suradnji u posebnim područjima izvan četiriju sloboda
            
            
               ZAJEDNIČKI ODBOR EGP-a,
            
            
               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
            
            
               budući da:
            
            
               (1)Suradnja ugovornih stranaka Sporazuma o EGP-u proširena je Odlukom Zajedničkog odbora EGP-a br. 249/2014 od 13. studenoga 2014.
                  1
                kako bi obuhvatila Uredbu (EU) br. 377/2014 Europskog parlamenta i Vijeća od 3. travnja 2014. o uspostavi programa Copernicus i o stavljanju izvan snage Uredbe (EU) br. 911/2010.
                  2
               
            
            
               (2)Tu suradnju trebalo bi proširiti na Norvešku, pod uvjetima predviđenima Protokolom 31 uz Sporazum o EGP-u, te bi njezino sudjelovanje stoga trebalo započeti 1. siječnja 2014.
            
            
               (3)Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2014.,
            
            
               DONIO JE OVU ODLUKU:
            
            
               Članak 1.
            
            
               U članku 1. stavku 8.d točki (e) Protokola 31 uz Sporazum o EGP-u brišu se riječi „Norvešku i”.
            
            
               Članak 2.
            
            
               Ova Odluka stupa na snagu dan nakon posljednje obavijesti u skladu s člankom 103. stavkom 1. Sporazuma o EGP-u?.
            
            
               
                  3Primjenjuje se od 1. siječnja 2014.
            
            
               Članak 3.
            
            
               Ova se Odluka objavljuje u odjeljku o EGP-u Službenog lista i u Dodatku o EGP-u Službenom listu Europske unije.
            
            
               Sastavljeno u Bruxellesu
            
            
               
                     Za Zajednički odbor EGP-a
               
               
                     Predsjednik
                     
                     
                     
                     Tajnici
                     Zajedničkog odbora EGP-a
               
            
         
         
            
                  
                     (1)
                  SL L [još nije objavljena]
               
               
                  
                     (2)
                  SL L 122, 22.4.2014., str. 44.
               
               
                  
                     (3)
                  [Ustavni zahtjevi nisu navedeni.] [Ustavni su zahtjevi navedeni.]